Subida a Almofrei

A Subida a Almofrei foi unha carreira automobilística de montaña, celebrada en Almofrei, no concello de Cotobade (hoxe Cerdedo-Cotobade), de xeito interrompido entre 1970 e 2009. Foi puntuable para o Campionato de Galicia de Montaña e en varias ocasións tamén para o Campionato de España.

 Historia 
A subida naceu en 1970, da man da Escudería Pontevedra, que organizou en febreiro dese ano a primeira edición, da que resultou gañador o coruñés Eusebio Bonjoch, conducindo un Fiat Abarth 1000. Pasaron tres anos ata que en marzo de 1973 se celebrou a segunda edición, na que o triunfador foi o vigués Luis Quinzán, a bordo dun Alpine A110 1470, por diante de Carlos Arrojo. En 1974 a vitoria foi para Humberto Rodríguez, e ao ano seguinte foi Estanislao Reverter o vencedor, conducindo o seu famoso Alpinche. En 1976 gañou o Alpine de Santiago Salido, mentres que en 1977 o pontevedrés Alberto González "Camba" lograba a primeira das súas cinco vitorias na proba, despois de quedar segundo o ano anterior.

Tras a edición de 1979 disolveuse a Escudería Pontevedra, polo que a proba deixou de disputarse, ata que en 1982 volveu ser organizada por unha comisión formada polo expresidente da escudaría, Suso Martínez, xunto a Paco Outeda e Corujo. Camba gañou tamén esa edición, así como a do ano seguinte, organizada pola Escudería Morrazo. En 1985 tomou as rendas a renacida Escudería Pontevedra, triunfando o asturiano Víctor Abraham. Despois de anos puntuando para o Campionato de Galicia de Montaña, en 1987 a proba formou parte por primeira vez do calendario do Campionato de España, vencendo Pancho Egozkue, que ademais se proclamou campión de España con ese triunfo. A subida mantívose como proba do nacional durante seis edicións, ata 1992. Tras dous anos sen disputarse, volveu en 1995 para despedirse, debido a que uns cambios no trazado impedirían a realización de máis edicións. Con todo no século XXI celebráronse dúas novas edicións, en 2008 e 2009.

 Palmarés 
+AnoNomeVencedorVehículo1970I Subida a Almofrei Eusebio BonjochFiat Abarth 10001973II Subida a Almofrei Luis QuinzánAlpine A110 14701974III Subida a Almofrei Humberto RodríguezSeat 1430 18001975IV Subida a Almofrei Estanislao ReverterAlpinche1976V Subida a Almofrei Santiago SalidoAlpine A110 18001977VI Subida a Almofrei CambaSelex 18001978VII Subida a Almofrei Joan LlagosteraOsella BMW1979VIII Subida a Almofrei CambaSelex 18001982IX Subida a Almofrei CambaSelex 20001983X Subida a Almofrei CambaSelex 20001985XI Subida a Almofrei Víctor AbrahamSelex Manso1986XII Subida a Almofrei CambaSelex 20001987XIII Subida a Almofrei Francisco EgozkueLola BMW CS1988XIV Subida a Almofrei Francisco EgozkueOsella BMW1989XV Subida a Almofrei Luis MartínezLola BMW1990XVI Subida a Almofrei Luis MartínezLola BMW1991XVII Subida a Almofrei Luis MartínezLola BMW1992XVIII Subida a Almofrei Luis MartínezLola BMW1995XIX Subida a Almofrei José SantosOsella BMW2008XX Subida a Almofrei Toño VarelaFórmula Outeda2009XXI Subida a Almofrei Benito VarelaDicode FR

 Notas 

Almofrei
Categoría:Cerdedo-Cotobade